KUALITATIF+-+B2


 * BAB 2**

**TINJAUAN LITERATUR**


 * 2.1 Pengenalan**

Mengikut pakar dan penulis buku yang terkenal dalam bidang penilaian, pentaksiran dan peperiksaan iaitu Ahmad Ghazali Ibrahim (1994), pentaksiran ialah intergrasi proses mengumpul maklumat, menginterpretasi maklumat atau memberi nilai kepada maklumat itu dan membuat keputusan berdasarkan interpretasi yang dibuat ke atas maklumat. Daripada pengertian pentaksiran di atas, beliau menyarankan bahawa:


 * //Pentaksiran = pengukuran + penilaian//**

Untuk mendapatkan maklumat tentang pembelajaran murid, kita boleh mengguna proses pengukuran, penilaian atau pentaksiran. Pengukuran ialah proses mendapatkan maklumat dengan cara mengukur menggunakan instrumen sebelum ukuran itu dapat dinilai atau diinterprestasikan. Proses pengukuran berakhir dengan maklumat berbentuk kuantitatif seperti markah mentah, peratus markah mentah, persentil (peratusan kedudukan seseorang berbanding kedudukan orang lain), agregat dan pangkat atau band. Ukuran di atas boleh didapati sama ada dengan menggunakan instrumen atau pun tidak. Instrumen atau alat pengukuran pendidikan yang biasa digunakan ialah ujian, soal selidik (questionnaire), kuiz dan senarai semak (check list).

Pengertian istilah pentaksiran atau assessment yang berasal daripada perkataan Greek ‘Assidere’ iaitu bermaksud ‘duduk di sisi’ seperti dinyatakan di atas sesuai dengan apa yang dilakukan oleh ibu bapa dalam mengajar. Al-Quran dalam tradisi pendidikan orang Melayu. Proses pengajaran, pembelajaran dan pentaksiran berlaku secara timbal balik dan sepadu di mana sambil mengajar anaknya mengaji Quran, seorang ibu membuat pentaksiran secara tak formal kerana dia tahu adakah anaknya telah menguasai apa yang dipelajari atau belum dan dia tahu sama ada anaknya perlu mengulang balik atau meningkatkan ke tahap yang lebih tinggi. Disamping itu, si ibu akan menerapkan nilai-nilai murni dan akhlak mulia yang holistik sifatnya semasa proses tersebut berjalan. Dalam hal ini si ibu tidak perlu pun mengadakan ujian atau peperiksaan yang formal tetapi dia tetap dikatakan mendidik menggunakan proses pengajaran, pembelajaran dan pentaksiran yang sepadu. (Siti Fatimah Abdul Rahman, 1993).


 * 2.2 Teori Dan Model Penilaian dan Pentaksiran**


 * 2.2.1 Teori Tyler**

Tyler (1949) dalam Ainon Mohd (2005) telah menjalankan satu kajian mengenai kurikulum penilaian pada tahun 1940 an dan beliau telah membawa satu perubahan yang besar dalam penilaian pendidikan. Menurut pandangan Tyler, kurikulum adalah sepatutnya di organisasikan di sekitar objektif yang eksplisit dan kejayaannya adalah ditentukan berdasarkan kepada pencapaian pelajar dalam memenuhi objektif tersebut. (Tyler, 1942 dalam Ainon Mohd, 2005)

Teori ini telah menandakan satu anjakan daripada perkara yang berkaitan dengan penilaian pelajar secara individu kepada penilaian kurikulum. Dalam teori tersebut, Tyler membayangkan bahawa pelajar mempunyai pencapaian yang lemah bukan disebabkan oleh kurang upaya tetapi terdapat kelemahan dalam kurikulum.

Semasa pengajaran dan pembelajaran di dalam kelas, banyak aktiviti pentaksiran berjalan seiring dengan pengajaran. Dalam pengajaran, seorang guru perlu tahu apakah objektif mata pelajaran yang diajarnya serta apakah konstruk yang hendak disampaikan dalam pengajarannya. Seorang guru perlu tahu merancang aktiviti yang hendak pelajar lakukan untuk mencapai objektif mata pelajarannya. Guru perlu kreatif dalam membuat cadangan aktiviti P & P nya. Pentaksiran mungkin berlaku serentak dan ada kalanya berlaku selepas aktiviti pengajaran seorang guru. Semasa pentaksiran, persoalan yang sering timbul ialah apakah yang hendak ditaksir. Apakah elemen-elemen yang ingin ditaksir. Apakah yang harus dikuasai oleh seorang pelajar dalam elemen-elemen itu? Apakah kriteria dalam elemen yang ingin ditaksirkan perlu dicungkil daripada seorang pelajar. Setelah itu, persoalan yang timbul pula ialah apakah bentuk evidens yang hendak diperolehi sebagai petunjuk prestasi. Bagaimana pula caranya untuk menskor atau memberi skema penskoran menurut elemen yang telah ditaksirkan. Akhir sekali, setelah ditaksirkan bagaimana caranya merekod kedalam borang skor individu pelajar. Bagaimana pentaksir membuat rumusan dalam penggreddan dan melaporkan keputusan atau prestasi setiap indidivu. Ringkasan kepada organisasi aktiviti pentaksiran dalam kelas ini telah diringkaskan dalam Rajah 2.1 berikut TAK DAPAT NAK COPY RAJAH!!!

Pentaksiran perlu dirancang dengan teliti. Seorang guru perlu tahu apakah matlamat atau objektif pentaksiran sebelum melaksanakannya. Elemen serta kriteria dalam pentaksiran adalah perlu dirancangkan dengan teliti. Ini adalah bertujuan supaya ianya lebih jitu dan guru tahu apa yang ingin diuji atau ditaksir. Guru juga perlu ada petunjuk prestasi yang tepat untuk melihat kedudukan prestasi pelajar mereka supaya pentaksiran lebih berkesan. Aktiviti pentaksiran perlu dirancang dengan teliti dan menepati objektif pengajaran yang telah ditetapkan di awal pengajaran dan pembelajaran.

Apabila pentaksiran bermula, persoalan berikut akan timbul iaitu bagaimana menjalankannya, siapa yang akan ditaksir, bila perlu ditaksir, mengapa perlu ditaksir dan apakah implikasi daripada pentaksiran tersebut. Segala perancangan pentaksiran perlu melalui satu proses yang terancang, ada portfolionya dan ada hasil produknya. Perancangan pentaksiran ini lebih baik jika melalui proses pemerhatian, temubual menggunakan senarai semak, ada projek terancang. kaji semula dan ada tahap peningkatan prestasi. Kesemua yang disebut tadi telah diringkaskan dalam Rajah 2.2. Satu lagi rajah !!!


 * 2.3 Pentaksiran Berasaskan Sekolah**

//Penilaian berasaskan sekolah// adalah satu proses pengumpulan maklumat oleh guru tentang pelajarnya, oleh guru tentang pengajarannya dan oleh pelajar sendiri tentang kemajuan mereka (Duncan & Dunn, 1991).

//Pentaksiran// pula merupakan sebahagian daripada aktiviti penilaian yang melibatkan suatu proses pengumpulan maklumat secara berterusan dengan tujuan untuk menguji hipotesis, membuat keputusan dan mengemukakan soalan. Di samping itu, pentaksiran juga mempunyai berbagai tujuan//.// Penilaian dan pentaksiran di sekolah mempunyai banyak tujuan. Diperingkat kelas secara individu, penilaian dan pentaksiran boleh digunakan untuk membantu guru menjalankan pengajaran dan pembelajaran yang lebih berkesan. Pemberian markah boleh membantu pelajar dalam melihat prestasi usaha mereka dalam pencapaian akademik atau dalam mata pelajaran tertentu yang mana boleh mendorong pelajar untuk berusaha lebih gigih lagi. Tambahan pula guru boleh memperolehi maklumat tentang prestasi pelajar mereka secara individu dalam menangani segala kelemahan dan masalah dalam pembelajaran.(Ee Ah Meng ,1997)

Pengujian dan pentaksiran merupakan satu aspek penting dalam proses pengajaran dan pembelajaran (P & P), sama ada di sekolah rendah atau menengah. Sejak lebih satu dekad yang lalu, aspek pengujian dan pentaksiran di sekolah telah diberi lebih tumpuan dan perhatian oleh Kementerian Pelajaran Malaysia. KPM khususnya. Lembaga Peperiksaan Malaysia (LPM) melaksanakan satu sistem peperiksaan berasaskan sekolah (School Based Examination) semenjak tahun 2007 lagi.

Ini adalah untuk meningkatkan mutu pendidikan negara. Mekanisme pentaksiran yang dapat memberikan cabaran yang betul kepada para pelajar dan guru menyediakan maklum balas yang segera dan tepat terhadap pencapaian mereka boleh membuatkan proses pentaksiran ini lebih mesra pelajar, menarik dan cekap. KPM lebih memberi perhatian kepada pendekatan ‘individualized-oriented education’ dan yang lebih ‘flexibel’.


 * 2.4 Ciri-ciri Pentaksiran Berasaskan Sekolah**

Ciri-ciri pentaksiran berasaskan sekolah yang sepatutnya dilaksanakan di sekolah perlu diurus dan ditadbir secara terancang mengikut prosedur yang telah ditetapkan oleh Lembaga Peperiksaan Malaysia (LPM). Empat bentuk format pentaksiran yang perlu dilaksanakan ialah (1) projek (2) kerja kursus atau (PEKA) (3) ujian lisan berasaskan sekolah dan (4) modul.


 * 2.4.1 Projek**

Dalam pelaksanaan projek, seorang calon dikehendaki melaksanakan tugasan di sekolah dengan garis panduan daripada Lembaga Peperiksaan Malaysia (LPM). Seorang pemantau atau penyelaras akan dilantik oleh Jabatan Pelajaran Negeri untuk memantau dan menyelaras pemarkahan dan pelaporan yang dibuat oleh pihak sekolah. Markah akan dihantar kepada LPM dan sekolah akan mengeluarkan sijil kepada calon-calon.selepas selesai segala menyiapkan projek tersebut.


 * 2.4.2 Kerja Kursus atau PEKA**

Calon dikehendaki melaksanakan tugasan di sekolah yang dikendalikan sepenuhnya oleh guru sewaktu pengajaran dan pembelajaran berpandukan kepada garis panduan daripada LPM. Guru akan sentiasa membimbing pelajarnya dalam menyiapkan kerja kursus mereka. Pemantau dan penyelaras dilantik oleh JPN akan ke sekolah-sekolah untuk menyelaras pemarkahan dan pelaporan yang dilaksanakan oleh sekolah. Diakhir pelaksanaan, markah dihantar kepada LPM dan sijil akan dikeluarkan.


 * 2.4.3****Ujian Lisan Berasaskan Sekolah**

Calon akan ditaksir kemahiran berlisan mengikut Bahasa Melayu atau Bahasa Inggeris menerusi pelbagai konteks dalam situasi pengajaran dan pembelajaran dengan garis panduan daripada LPM. Pemarkahan dan pelaporan yang dikeluarkan oleh sekolah akan dipantau oleh pemantau atau penyelaras yang dilantik oleh JPN. Selepas selesai markah dihantar kepada LPM, manakala sijil dikeluarkan oleh pihak sekolah.kepada pelajar-pelajar.


 * 2.4.4** **Modul**

Calon ditaksir kompetensinya mengikut spesifikasi berdasarkan modul pentaksiran sebagai panduan daripada LPM. mengikut mata pelajaran seperti Geografi dan Sejarah. Pemarkahan dan pelaporan diselaraskan seperti biasa dan dihantar kepada LPM. Akhirnya sekolah mengeluarkan sijil untuk calon-calon.

Mengikut Buku Panduan Pelaksanaan PBS yang dikeluarkan oleh Lembaga Peperiksaan Malaysia (2007), konsep pentaksiran berasaskan sekolah ini boleh dijelaskan secara terperinci seperti (1) merancang (2) mentadbir (3) menskor (4) melapor (5)kerangka (6) memoderatkan (7) kesahan dan kebolehpercayaan (8) kebolehpercayaan dan (9) pelaporan positif

Merancang pada peringkat sekolah merujuk kepada perancangan yangberpandukan garis kasar daripada LPM. Perancangannya adalah termasuk siapakah murid yang akan ditaksir, bila pentaksiran akan dibuat, kekerapan pentaksiran dilaksanakan, siapa yang terlibat dalam pentaksiran, pemilihan atau pembinaan instrumen pentaksiran, penskoran, pengreddan dan pelaporan dibuat oleh pihak sekolah dengan berpandukan kepada Panduan PBS bagi mata pelajaran berkenaan. Kesemua ini perlu dirancang dengan teliti sebelum pentaksiran boleh dilaksanakan.

Mentadbir di peringkat sekolah merujuk kepada segala usaha mengumpul maklumat tentang pentaksiran dan akan dilaksanakan oleh guru pentaksir yang terlibat dalam pembelajaran murid dan pengurusan evidens.

Menskor di peringkat sekolah adalah merujuk kepada proses pemberian skor kepada perkara yang telah ditaksir berdasarkan skema penskoran yang diberi oleh Lembaga Peperiksaan Malaysia (LPM). Pemberian skor adalah di bawah penelitian seorang guru pentaksir dalaman di peringkat sekolah.

Melaporkan di peringkat sekolah merujuk kepada perumusan skor oleh guru pentaksir bagi mendapatkan tahap penguasaan pelajar selepas segala pentaksiran dan penskoran selesai. Perumusan skor akan dibuat berdasarkan prinsip rumusan yang telah ditetapkan oleh peraturan penggredan yang telah dibina.

Menyediakan kerangka yang ditetapkan merujuk kepada prinsip dan konsep Pentaksiran Berasaskan Sekolah.

Memoderatkan pula merujuk kepada usaha memastikan tiap-tiap murid ditaksir berdasarkan perkara yang sama. Di sini seorang pentaksir itu perlulah adil dan saksama. Mekanisme penyelarasan dan pemantauan dilaksanakan untuk meningkatkan kebolehpercayaan dan kesahan skor pentaksiran bagi menjamin kualiti pentaksiran.

Mempunyai kesahan dan kebolehpercayaan Kesahan merujuk kepada sejauh mana skor pentaksiran itu dapat menggambarkan cukup cakup tentang perkara yang ditaksir dan perkara yang ditaksir itu relevan. Ini dapat ditentukan dengan menetapkan perkara yang akan ditaksir adalah terangkum dalam Huraian Sukatan Pelajaran.

Kebolehpercayaan pula merujuk kepada sejauh mana skor pentaksiran itu tepat dan tekal. Kesahan dan kebolehpercayaan skor pentaksiran ini dipastikan melalui pelaksanaan mekanisme penyelarasan dan pemantauan.

Pelaporan positif adalah merujuk kepada skor yang dilaporkan telah menunjukkan tahap penguasaan murid dan ini boleh diperbaiki dan dipertingkatkan dari semasa ke semasa. Pelajar yang perlu diperbaiki skor permarkahannya masih berpeluang berbuat demikian.


 * 2.5****Tujuan Pentaksiran Berasaskan Sekolah**

Pentaksiran Berasaskan Sekolah (PBS) yang bersifat autentik adalah dirancang, dikendalikan dan ditadbirkan oleh guru sendiri dalam bilik darjah PBS adalah satu proses pentaksiran yang sistematik bertujuan untuk mengesan perkembangan pelajar secara menyeluruh dan berkesan (PPK, 1991). PBS membolehkan guru menjalankan tindakan spontan untuk mengatasi sebarang kelemahan pembelajaran serta memperkukuhkan kemahiran dan pengetahuan yang telah diperolehi.

Penilaian merupakan tindakan membuat pentafsiran pengajaran-pembelajaran. Perkara-perkara seperti kejituan, keberkesanan, kegunaan, penyeluruhan bahan pembelajaran serta aktiviti akan dipertimbangkan. Langkah susulannya ialah membuat rancangan bagi mengatasi kelemahan yang telah dikenal pasti. Seorang guru hendaklah memeriksa kebolehan murid untuk menjalankan aktiviti-aktiviti yang dirancangkan, dan sama ada objektif pelajaran dapat dicapai oleh murid-muridnya. Dalam masa yang sama, guru hendaklah juga menilai pengajarannya serta bahan yang digunakan bagi menentukan sumbangan setiap perlakuan dan bahan tersebut kearah pencapaian objektif pelajaran.

PBS memainkan peranan penting untuk menyediakan pendidikan dengan arahan atau maklumat diagnostik yang berguna dan penglibatan ke arah persekolahan yang berkesan untuk semua pelajar (Plowden Report, 1967). Ini adalah kerana pentaksiran merupakan suatu bahagian penting dalam pendidikan dan harus digunakan untuk meningkatkan pembelajaran. memandangkan perkembangan yang berlaku dalam kaedah pentaksiran menuju kearah yang lebih baik, maka corak pengajaran guru didalam kelas turut berubah. Pentaksiran juga sepatutnya menjadi sebahagian daripada proses pengajaran dan pembelajaran yang dinamik dan berorientasikan ke arah apakah yang hendak ditaksir (Bruner, 1960).

Aktiviti pentaksiran dapat dilaksanakan dengan jayanya dan mencapai matlamat yang diharapkan seandainya mamatuhi prinsip penting pentaksiran. Hasil rumusan National Forum on Assessment United Kingdom, yang terkandung di dalam “Principles and Indicators for Student Assessment Systems” (Doran, 1992) telah menyenaraikan tujuh prinsip penting dalam pentaksiran iaitu :

1.pentaksiran bertujuan untuk membaiki pembelajaran pelajar. 2.pentaksiran yang dilakukan untuk tujuan lain turut memperbaiki pembelajaran pelajar. 3.sistem pentaksiran perlu adil untuk semua pelajar. 4.penyertaan dan perkembangan professional dapat membantu pentaksiran. 5.komuniti yang meluas menyumbangkan kepada perkembangan pentaksiran. 6.berita tentang pentaksiran yang berterusan dan jelas. 7.sistem pentaksiran perlu seringkali dikaji semula dan diperbaiki.

Jika ditinjau perbandingan antara peperiksaan berpusat dengan pentaksiran berasaskan sekolah, jelas kelihatan perbezaannya. Antaranya adalah dari segi penglibatan guru dimana daripada kurang penglibatan guru dalam peperiksaan berpusat kepada penglibatan yang sepenuhnya di dalam pentaksiran berasaskan sekolah. Dalam kata lain, pentaksiran berasaskan sekolah dilaksanakan secara berterusan atau formatif dan berbentuk rujukan –kriteria.

Rasional kepada perlunya pelaksanaan pentaksiran berasaskan sekolah adalah (King & Brathwaite, 1991) :

1.ia mentaksir sesuatu objektif yang tidak dapat ditaksir melalui ujian bertulis biasa. 2.ia memberi peluang kepada pelajar untuk menunjukkan kebolehan atau kemahiran yang mereka kuasai.

Kaedah pentaksiran berasaskan sekolah amat sesuai digunakan untuk mentaksir penguasaan kemahiran pelajar, King dan Brathwaite (1991) juga mencadangkan beberapa keperluan untuk melaksanakan pentaksiran berasaskan sekolah. Keperluan yang dimaksudkan adalah :

1.latihan yang digunakan untuk pentaksiran mestilah menggunakan sampel daripada berbagai topik dan sukatan pelajaran serta mentaksir berbagai kemahiran. 2.setiap kemahiran perlu ditaksir sekurang-kurangnya untuk 2 sidang (occasion) 3.markah dipecahkan mengikut kriteria atau kemahiran yang ditaksir. 4.guru harus menyerahkan rekod pentaksirannya dengan sampel rekod pelajar kepada pemeriksaan sebenar untuk disetarakan.


 * 2.6 Pelaksanaan Pentaksiran Berasaskan Sekolah (PBS)**

Pelaksanaan PBS perlu dirancang dengan teliti supaya tidak berlaku sebarang masalah kemudian nanti. Oleh sebab itu seorang ketua penyelaras pentaksir perlu berbincang bersama guru-guru di bawah pimpinannya dan menetapkan rangka kerja yang teliti dan berkesan. Jadual 2.1 menerangkan segalanya tentang jadual pelaksanaan PBS ini di peringkat sekolah.Guru-guru perlu mematuhi jadual perlaksanaan PBS kerana jika sekiranya berlaku sebarang gangguan dalam pelaksanaan PBS ini maka pemberian skor serta pentaksiran juga turut terganggu. Guru-guru perlu ‘key-in’ markah atau gred yang telah diberi kepada pelajar-pelajarnya apabila diminta oleh Jabatan Pelajaran Negeri untuk di hantar kepada Lembaga Peperiksaan Malaysia. -Tilawah & Hafazan dan Pemerhatian Adab & Akhlak Islamiah || Tingkatan 3 ||
 * Jadual 2.1 :** Jadual terancang pelaksanaan PBS
 * **MATA PELAJARAN** || **TINGKATAN** || **TARIKH PELAKSANAAN** ||
 * Sejarah (21/2) || Tingkatan 3 || Februari - Julai ||
 * Geografi (23/2) || Tingkatan 3 || Februari - Julai ||
 * Bahasa Arab Komunikasi (31/2) || Tingkatan 3 || Februari - Julai ||
 * Pendidikan Islam (45/2)

Februari - Julai || Tingkatan 3 || Januari- November Februari - Julai || Tingkatan 3 || Mac - Julai || (76/2, 77/2, 78/2, 79/2) || Tingkatan 1 & 2 Tingkatan 3 || Januari – Oktober Januari – Julai || Pelaporan Pencapaian PBS calon yang dicatatkan dalam slip keputusan dan penyataan adalah seperti Jadual 2.2 di sebelah. Pelajar-pelajar yang memperolehi kod pencapaiannya 1 menunjukkan bahawa pelajar tersebut telah mendapat markah yang tinggi kerana hasil kerja mereka di tahap yang amat baik dan sungguh memuaskan. Mereka telah melaksanakan kerja kursus atau folio dengan jayanya. Begitu juga dengan kerja-kerja yang berkaitan dengan pembengkelan dan kerja amali. Bagi pelajar yang mendapat kepujian dengan kod pencapaiannya 2 adalah pelajar yang telah berusaha dan mendapat peringkat kedua baik. Pelajar yang mendapat 3 pula adalah kumpulan yang hasil kerja mereka memuaskan sahaja. Ada juga di kalangan pelajar yang tidak melaksanakan PBS ini maka mereka akan memperolehi kod pencapaian 5 yakni tiada markah untuk mereka kerana tidak melaksanakan PBS. Kumpulan pelajar yang dikecualikan adalah kumpulan yang mempunyai masalah dalam pembelajaran.
 * PAFA || Tingkatan 1 & 2
 * PEKA Sains (55/3) || Tingkatan 1 & 2
 * Kemahiran Hidup Bersepadu
 * Pentaksiran Lisan Berasaskan Sekolah (PLBS) Bahasa Melayu || Tingkatan 1, 2 & 3 || Januari - November ||
 * Pentaksiran Lisan Berasaskan Sekolah (PLBS) Bahasa Inggeris || Tingkatan 1, 2 & 3 || Januari - November ||


 * Jadual 2.2 :** Kod Pencapaian dan tahap pencapaian
 * **KOD CAPAIAN** || **TAHAP PENCAPAIAN** ||
 * 1 || Cemerlang ||
 * 2 || Kepujian ||
 * 3 || Memuaskan ||
 * 4 || Mencapai Sebahagian Tahap Penguasaan Minimum ||
 * 5 || Tidak Melaksanakan Kerja Kursus ||
 * 6 || Dikecualikan ||


 * 2.7 Kajian Lepas**

Kaedah sorotan kajian digunakan bagi mendapatkan maklumat hasil daripada pembacaan dan menganalisis sumber-sumber seperti dari tesis terdahulu, kertas-kertas seminar, laporan kajian, keratan akhbar dan buku rujukan serta jurnal.

Penilaian merupakan satu komponen penting dalam proses pengajaran dan pembelajaran. Melalui penilaian, guru mengetahui tahap pencapaian atau penguasaan pelajar samada dari aspek ilmu pengetahuan, kemahiran, sikap dan nilai murni.Kesemua aspek itu adalah penting demi melahirkan seorang pelajar yang seimbang dan harmonis dari segi intelek, emosi, rohani dan jasmani.

Ivan Filmer dan Poh Swee Hiang (1997) telah membuat satu kajian perintis mengenai penilaian amali sains sekolah rendah. Mereka menggunakan 30 orang guru pelatih maktab perguruan di sekitar Pulau Pinang. Menurut pengkaji, penilaian sains hendaklah dijalankan secara formatif dan berterusan untuk mengesan murid menguasai objektif pencapaian pembelajaran. Murid-murid perlu diberi peluang untuk mencari dan menjelajah sendiri apa yang di cari. Dalam erti kata lain, murid-murid perlu diajar untuk ‘hands-on’ dalam membuat eksperimen dalam amali dan tidak dengan cakap di atas angin sahaja. Dengan cara sebegini barulah penilaian amali murid-murid itu lebih berkesan.

Kajian Ahmad Ghazali (1994) mengenai penilaian berasaskan sekolah, mengatakan guru memainkan peranan utama dalam penilaian dan pentaksiran. Masalah akan timbul sekiranya guru tidak bersedia untuk menilai. Guru mesti pandai menggunakan kriteria yang tertentu untuk menilai dan mentaksir hasil kerja pelajar-pelajar mereka. Seorang guru perlu memiliki ilmu pengetahuan yang lebih mendalam jika dibandingkan dengan muridnya demi untuk membuat penilaian dan pentaksiran terhadap murid-muridnya.

Ee Ah Meng (1989) dalam kajiannya mengenai penilaian ciri-ciri afektif, mengatakan bahawa kaedah pemerhatian digunakan untuk mengukur nilai-nilai murni dalam KBSM. Kaedah ini mungkin membebankan guru kerana mereka bukan sahaja perlu dilatih untuk membuat pemerhatian tetapi proses pemerhatian itu sendiri. Kaedah pemerhatian perlu dipelajari oleh setiap guru demi untuk membuat tafsiran terhadap murid-muridnya. Proses pemerhatian memakan masa yang lama maka dengan itu seorang guru perlu mempelajari ilmu memerhati. supaya pemerhatian dapat dijalankan dengan cepat dan tepat. Walau bagaimanapun, peralatan pengukuran yang digunakan mestilah boleh percaya dan sah.

Daripada kajian-kajian yang telah dijalankan, adalah didapati bahawa masih ada ruangan untuk penyelidik mencari punca sebenar kenapa pentaksiran berasaskan sekolah masih perlu digarap supaya lebih mantap. Terdapatnya kekurangan dan kelemahan yang perlu dicari dalam pelaksanaan pentaksiran berasaskan sekolah ini. Dengan sebab itulah, penyelidik ingin mendapatkan maklumat secara terperinci daripada guru-guru tentang masalah dan persepsi guru dalam pelaksanaan PBS ini.


 * 2.8 Penutup**

Daripada kajian-kajian yang pernah dilakukan sebelum ini, secara keseluruhannya dapatlah disimpulkan bahawa guru-guru memainkan peranan penting dalam menjayakan sesuatu perubahan kurikulum yang dibuat. Maka dengan itu strategi pengajaran dan pembelajaran guru-guru dalam pendekatan baru kurikulum mestilah memberi penekanan kepada pendekatan inkuiri sama ada secara induktif atau deduktif yang berpusatkan kepada pelajar. PBS merupakan satu strategi yang boleh disepadukan dengan pengajaran dan mempunyai potensi pendidikan yang sangat tinggi. Guru-guru dan bakal guru perlu memberi perhatian sepenuhnya dan secara mendalam tentang aspek pentaksiran ini.